Tretze nominacions en la Nit de l’Esportista 2019 – Club Natació Terrassa
Feb 11, 2020 Jaume Vidal General, Institucional	0 comments nit esportista 2019
El Club Natació Terrassa totalitza tretze nominacions en la relació de finalistes de la Nit de l’Esportista 2019, certamen que organitza l’Ajuntament de Terrassa i Diari de Terrassa. La gala de lliurament de guardons se celebrarà el divendres 6 de març al Teatre Principal.
En la categoria principal, Esportista de l’Any, el club compta amb la candidatura de la waterpolista Paula Leitón i de l’atleta Ragna Debats. Així mateix, l’equip masculí absolut de natació i l’equip masculí absolut de waterpolo opten a Equip de l’Any, mentre que la nedadora Aida López i la waterpolista Noelia Cuenda estan nominades en la categoria Esportista Promesa de l’Any. Al seu torn, la nedadora Sílvia Pagès és una de les candidates a Esportista Màster de l’Any i el club opta al premi d’Entitat de l’Any.
Igualment, els nedadors Pau González i Ana Monfá estan nominats en la categoria Esport Adaptat per a Persones amb Discapacitat Física. La segona fase de la Champions League de waterpolo que va acollir el club apareix com a candidata en la categoria Organització d’Esdeveniments Esportius. Finalment, CSM Grup opta a vèncer en la categoria Suport i Col·laboració Econòmica al Món de l’Esport i el Torneig Benèfic de Pàdel La Vida és Xula és un dels candidats al premi en la categoria Organització d’Esdeveniments Solidaris o d’Integració Social. A més, dues persones molt vinculades al club, Jordi Valls i Dani Nart, estan nominades en les categories Entrenador de l’Any i Dirigent Esportiu de l’Any, respectivament.
+ NOTÍCIA AMB LA RELACIÓ COMPLETA DE FINALISTES